section_heading: Povijest grupe EffaTha i priča o albumu "Nijemi Krik"
paragraph_text: Ipak mnogi fanovi pamte i dan danas teutonski, monolitni pristup heavy metal glazbi koji je bio prisutan u skladanju i sviranju grupe EffaTha. Čisti heavy metal koji je ponekad bio prepoznatljiv kao kombinacija power i thrash metala bio je ubojit uživo na sceni, i grupa je žvučala izuzetno moćno. U glazbenom smislu izgleda da je grupa prekinula s radom na svojem kreativnom i umjetničkom vrhuncu. Splet okollnosti je bio takav da je ova sad već kultna hrvatska grupa već odavno bila u raspadu kada su snimke benda postale vrlo tražene. EffaTha jest legendarni bend na hrvatskoj metal sceni. EffaTha je također postala legendarna i u kršćanskim krugovima i posebice na društvenim mrežama. Video za pjesmu "Tvoja riječ je ljubav" je pogledalo preko 10.000 ljudi na seervisu You Tube. Umalo svaki dan dobijem neku poruku u svezi snimki grupe koje su i danas 2020 godine vrlo tražene. 2019 godine osobno sam objavio limitirano izdanje cd albuma "Nijemi Krik" koje je tiskano u svega 500 primjeraka i podijelio sam ih besplatno. Nije ostao niti jedan primjerak, što je samo dokaz da je grupa EffaTha postala legenda i vrlo vjerojatno grupa koja će izvršiti presudni utjecaj na neke buduće mlade glazbenike da se okušaju na polju kršćanskog metala."